**4-дәріс. Педагогикалық зерттеулердің нақты ғылыми әдіснамалық ұстанымдары ( принциптері)**.

**Жоспары:**

1. **Ғылыми әдіснамалық ұстанымдар**.
2. **Әлеуметтік педагогика ұстанымдары ұғымы және оның мәні**
3. **Әлеуметтік педагогтың кәсіби дамуы және беделділік ұстанымы.**
4. **Мәдени бағыт. Антропологиялық бағыт.**
5. **Іс-әрекеттік бағыт. Этникалық бағыт.**

Философия және педагогикада ғылымдарында *әдіснамалық концепциялардың*, *әдіснамалық ұстанымдардың* көптеген түрлері кездеседі. Білім беру мен ғылыми ізденістерде әдіснамалық ұстанымдардың болжамдарын жасаушы отандық, алыс жақын шет елдік ғалымдар өте көп. Ұстаным (принцип, лат.principium – басы) – бұл педагогикалық білім алу және ғылыми зерттеулердің жүйесін құру негізіндегі, сондай-ақ, танымдық педагогикалық объекті негізіндегі неғұрлым жалпы, маңызды және бастапқы ережелер. Педагогикалық ұстанымдардың әдіснамалық рөлі педагогика ғылымда жақсы зерттелген.

**3 слайд.** Ұстаным – педагогикалық болмысты тану және қайта құру үдерісін бағыттаушы және зерттеуші фактілер, ұғымдар, заңдар және теориялардың арасындағы тұтастық байланысын қамтамасыз ететін ғылыми танымның ерекше үлгісі.

* ***Әдіснамалық ұстанымдар***, бұл – жаңа педагогикалық білімдерді игеру және педагогикалық практиканы қайта құру жобасын әзірлеу үдерісінде жалпы гносеологиялық бағдар беретін, басшылыққа алынатын ережелер.

**4 слайд**. Ұстаным -дегеніміз, әлбетте, педагогикалық теорияны құру немесе іске асырудың негізінде жататын негізгі идея болып табылады

**4 слайд.** **Педагогикалық ұстанымдар** – нормативтік сипаттағы негіз, немесе әрекеттің жалпы сипаттамасы, берілген білім аймағында таралатын құбылыс. **Әдіснамалық** **ұстанымдардың** мазмұны мен құрылымы отандық және алыс-жақын шетелдік педагогтар мен психологтардың еңбектерінде қарастырылған. Олар: Б.Г. Ананьев, В.И. Андреев, В.И Беляев, Ю.К. Бабанский, В.И. Загвязинский, В.Т. Лихачев, М.Н. Скаткин, В.А. Сластенин, А.С. Смирнов, Н.Д. Хмель және т.б.

**5 слайд.** В.И. Загвязинский педагогикалық зерттеудегі негізгі ұстанымдар деп *ғылыми, тарихи және логикалық тұжырымдамалық бірлік, оқу–тәжірибелік жұмысының практикалық және зерттеушілік* ұстанымдарын атайды. Сонымен қатар, ол «*тұжырымдамалық бірлік ұстанымының*  құрылымын - педагогикалық үдерістің *оқу жүйелілік* және *тұтастық тәсілдерінің*  мәнін аәқындайды» - дейді.

Ю.К Бабанский тарихи және логикалық бірлік ұстанымын, диалектикалық жүйелі–құрылымдық тәсілді, әрекеттік тәсілді, педагогикалық құбылыстардың заңдылықтары мен заңдарын ашу концепцияларына тоқталады.

Педагогикалық оқу құралдарының авторлық ұжымы В.А. Слатенин, С.А. Смирнов, И.Б. Котова, Е.Н. Шиянов педагогикалық зерттеулердегі нақты әдіснамалық ұстанымдарды жасап, *жүйелілік, тұлғалық, әрекеттілік, диалогтік, мәденилік, этникалық, антропологиялық тәсілдердің* мазмұнын ашып берді.

Б.С. Гершунский ***«әдіснамалық ұстаным» түсінігін***, тұлғаның әрекет нормасын басқаратын, теория мен практикадағы көзделген мақсатқа жету бағытын, білім берудегі стратегиялық шешімдерді бағалаудың көп өлшемділігі мен вариативтілігін, білім беру аймағындағы стратегиялық шешімдердің ұжымдық негізделуі»- деп тұжырымдайды.

Сонғы жылдары педагогикалық әдебиеттерде тарихи-педагогикалық зерттеулердің тұжырымдамалық ұстанымдары ашық айтылып жүр.

**6 слайд.** Г.Б. Корнетов, И.А. Колесникова педагогикалық өркениеттілік (цивилизация) пен оның парадигмасы тұрғысынан қазіргі немесе өткен педагогикалық феномендерді зерделеуді ұсынады.

Бұған ұқсас түсінікті

**6 слайд.** В.И. Беляев та ұсынды. Ол, тархи материялизмнің детерминанты мен заңдарын практикаға сүйене отырып, кез келген педагогикалық деректерді, құбылыстар мен үрдістерді талдауды ұсынады.

Демек, әдіснамалық ұстанымдар әдіснамалық тәсілдер түсінігі арқылы қарастырылады. Әдіснамалық ұстанымдар мен тәсілдерді бөліп қарайтын нұсқалар да бар.

Мәселен, 6 **слайд**. А.М. Столярнико салыстырмалы педагогиканың мынадай әдіснамалық ұстанымдарын ұсынады: *объективтілік, кешенділік, жүйелілік, нақты – тарихилық тәсіл мен педагогикалық тәжірибенің қарама – қайшылығы ұстанымын.*

**Әлеуметтік педагогика ұстанымдары ұғымы және оның мәні.**

Ұстанымда**р**әлеуметтік оқыту және тәрбиенің негізгі заңдылықтарын көрсетеді, солардан туындайды. Олардың әрқайсысы әлеуметтік педагогтың теориялық негіздемелері мен практикалық қызметінің міндетті ережелері мен талаптарын құрайды.

Демек, ұстаным **нормативтік-реттеуші қызметін** атқарады. Ал, ұсыным – біреу немесе бір нәрсе туралы есепке алу, практикалық орындау үшін қажетті кеңес, тілек, жағымды пікір. Өзінің мәні бойынша, әлеуметтік педагогика ұстанымдары әлеуметтік- педагогикалық қызметтің ұйымдастырылу мазмұнына және іс жүргізу жағынан негізгі талаптарды білдіреді. Олар теория мен практиканың өзара байланысын анықтайды, болжанған нәтижеге жету проблемасын шығармашылықпен шешуге көмектеседі. Демек, ұстаным белгілі бір заңдылықтың, оның атқарылу шарттарын немесе практикалық қызметті күнделікті бақылаудың нәтижесін және одан туындайтын, белгілі бір ережелер, талаптар, ұсынымдар түрінде рәсімделген қорытындылар болып табылады.

**7 слайд.** Ұстанымдар былайша бөлінеді:

- **ғылым ретінде әлеуметтік педагогика ұстанымдары**. Олар: *жалпы әдістемелік сипатта* және *жалпы ғылыми пән ретінде* әлеуметтік педагогикаға тән болады. Мұндай қағидалар: ғылымның заңға теңесетін бастапқы қалпы; негізінде заңдардың тобы жататын неғұрлым жалпы ереже; занның жекеше іске асырылуы. Мұндай ұстанымдарға *ғылымилық, обьективтілік, тарихилық, практикаға байланыстылық* жатады;

**8 слайд. Практика ретінде әлеуметтік педагогика ұстанымдары** оның үдерісі мен нәтижесіне, тиісті қызметке, елеулі ықпал ететін факторларға сүйенетін топтарға бөлінеді. Олардың әрқайсысы өз заңдылықтарына сүйенеді және олардан тиісті ұстанымдар туындайды.Бұл ретте, олардың әрқайсысы әлеуметтік педагогикалық қызметті іске асырудың тиімділігін негіздеуші ұстанымдардың жиынтығын анықтайтындығын атап көрсетеміз.

**8 слайд.** әлеуметтік-педагогикалық қызметті ұйымдастыруды негіздейтін ұстанымдар. Олар: әлеуметтік-педагогикалық қызметтің жоғары деңгейде ұйымдастырылып орындалуын және тиімділігін қамтамасыз етуге ықпал ететін бастапқы базалық ережелерді, талаптарды білдіреді.

**9 слайд.** - **әлеуметтік саланың мамандарын даярлау бойынша білім беру ұстанымдары**. Бұл жоғары (орта кәсіптік) мектеп ұстанымдары, олардың талаптарын орындау мамандарды даярлаудың сапасын қамтамасыз етеді: Мұндай ұстанымдарға, жалпы сипат тән, жоғары (орта кәсіптік) мектептің заңдылықтарын көрсетеді және олардың талаптарын жоғары (орта) кәсіби мамандарды даярлауда ескеру қажет. Бұл ұстанымдардың ерекшелігі сонда, егер әлеуметтік педагог олардың талаптарын ескеретін болса, онда олардың жоғары нәтижеге қол жеткізу мүмкіндігі мейлінше өте зор болады, яғни игерілген ұстанымдар маманның практикалық қызметін анықтайтын нормалар, ережелер нысанында іске асады. Әлеуметтік педагогика ұстанымдарын арнайы үйрену маманға кәсіпті меңгеру үдерісінде оған практикалық жұмысында табиғи қажетті болып саналатын ұсынымдарды игеруге мүмкіндік береді.

**10** слайд. **Мәдени бағыт-** ұстанымының мәні, маманның жеке басы үлкендердің кішілерге мәдениеттілікті үйретуіне тікелей жұмыс істейтін адамдардың оған және оның қызметіне деген өзгеше қарым-қатынасын анықтайды. Ол әлеуметтік педагогтың беделін, оған деген сенімді, өзі бейнелейтін мәдениеттіліктің өзгешелігін сөзі және ісі арқылы көрсетеді. Нақтырақ айтқанда, әлеуметтік-педагогикалық қызметті адам өзінің жеке даралық немесе индивидуалдық стилімен жүргізіп, іске асырады. Қызмет үдерісінде объекті мен субъекті арасында мәдениеттерінің, ерік-жігер күштерінің, эмоционалдық өзгешеліктерінің өзара алмасуы жүреді. Мұндай құбылысты актерлік қызметтен байқауға болады. Педагог та актер сықылды кәсіби міндеттерді кез-келген күйінде шеше білуге тиіс деп саналады. Алайда, бұл олай емес. Әдетте, актер спектакль алдында кейіпкердің бейнесіне ену үшін өзін-өзі бағыттайды. Ол үшін киімін ауыстырады, гримденеді, өзінің осы сәтке дейінгі проблемаларынан, ішкі жай-күйінен қол үзіп, рөлге енеді. Тәрбиешіде мұндай мүмкіндік болмайды. Ол бірден жағдаятқа қарай әрекет етуге және шешім қабылдауға тиісті. Істің нәтижелі болуы көбіне педагогтың педагогикалық шеберлігіне ғана байланысты емес, сонымен бірге, оның қызметін атқару өнеріне, тұлғалық өзгешелігіне де байланысты. Өзгенің индивидуалдық қызметінің стилін, іске деген ынтасын игерсе де, оның тартымдылығын көрсете алмауы мүмкін.

**11 слайд.** **Әлеуметтік педагогтың жеке тұлғалық өсу және беделділік ұстанымы**.

Бұл ұстанымда - әлеуметтік педагог (мұғалім, тәрбиеші, ата-ана) тәрбиеленушінің жеке тұлғасының қалыптасуына тікелей ықпал етеді. Оның ықпалы көбінесе өзінің тартымдылығымен және беделділігімен айқындалады. Нақ осы дерек С.Т.Щацкийдің мынадай пікіріне негіз болды: «Педагог өзін-өзі өсіруге (интеллектуалдық) тиіс, бұл балалар үшін де тиімді болмақ, өйткені, оларға деген қызығушылығы артады. Балалар мұны әрқашанда түйсіктерімен сезінеді»- дейді.

Ал, «беделділік, – деп жазды А.С.Макаренко – қажетті нәрсе, онсыз жұмыс істеу мүмкін емес, ал отбасында бұл – ең бірінші қажет» -ұстаным деген. Өйткені, ата-ананың беделі және педагог беделі бұл - ата-ананың жұмысына, олардың мінез-құлқына, өз балаларының өмірін білуіне және оларға өз пікірлерін мойындатпай, жалықтырмай, көмек беруге ұмтылуы – балаларына өздеріне тән мінездерін қалыптастыра отырып, қиыншылықтан дербес түрде шыға білуге мүмкіндік беруіне негізделген. Осындай сипаттама әлеуметтік педагогтың өзара қарым-қатынасы мен қызметіне толықтай сәйкес келді.

 Бұл ұстанымның мәні, әлеуметтік педагогтың (тәрбиешінің, ата-ананың) мәртебесі және мақсаты одан *тұрақты* *түрде шығармашылықты тұрғыда өзін-өзі жетілдіруді, жетістікке жетуді* талап етеді. Тап осындай білімдар, интеллектуалдық даярлығы мол, өзін-өзі үзбей жетілдіретін әлеуметтік педагог ғана өзінің тәрбиеленушілері үшін қызғылықты, тартымды әрі беделді болуы әбден мүмкін. Балалар ондай педагогпен өзара белсенді араласып, жандарына жақын тұтады.

**12 слайд**.- өзін-өзі жетілдіруге тұрақты түрде мақсатты бағытталған іс-әрекет;

- әлеуметтік педагогтың ерекшеліктерін, оның іс-әрекет нәтижелілігін қамтамасыз етуге қабілеттілігін ескеру;

- жеке немесе топпен жұмыс істеуде әлеуметтік педагогтің оларды болжамды нәтижеге бағыттай білуі;

- әлеуметтік педагог болжамды нәтижеге қол жеткізу мүмкіндіктеріне лайықты болмаған жағдайда оған жәрдемдесу, не оны ауыстыру;

- әлеуметтік педагогтың беделі туралы тұрақты қамқорлықтың болуы.

**13 слайд. Тұлғаны «Әлеуметтендіруге» негізделген ұстаным**.

Бұл ұстанымның мәні туралы ұлы ойшыл, педагог И.Г.Песталоцци: «өскелең ұрпақтың қалыптасуында орын алатын әлеуметтік ауытқушылықтар қоғамның кеселімен байланысты»- деген қорытынды жасады, «мұны жеңу үшін қоғамның өзін бұл кемістіктерден арылту керек» деді. Олай болса, ***әлеуметтік фактор*** адамға әлеуметтік-педагогикалық ықпалдың макрофакторымен байланысты. Ол көп жағынан мемлекеттік құрылыстың, идеологияның, саясаттың, діннің, мәдениеттің және әлеуметтік институттардың өзгешелігімен анықталады. Осы және басқа жағдайлар өскелең ұрпақты өз ықпалымен әлеуметтендіреді. Олар адамның өсуі кезеңінде қоғамда қалыптасқан құндылықтарды, нормалар мен ережелер, әлеуметтік мінез-құлық пен мәдениет тәжірибесін сіңіруіне сондай-ақ, оның берілу тетігінің қолданылуына жағдай жасайды.

13 слайд. Тұлғаны әлеуметтендіруге негізделген ұстаным ***-*** әлеуметтік тәрбиенің басқа жағын да, яғни жеке тұлға, топ (әлеуметтік, педагогикалық, медициналық, әскери) қандай орта үшін құрылатынын анықтайды. Әрбір әлеуметтік мәдени ортаның оны құрайтын адамдардың менталитеттерін анықтайтын өзіндік мұраттары, құндылықтары, дәстүрлері мен әдеп-ғұрыптары, адамгершілік нормалары мен қағидалары, кәсіби қызмет тәжірибесі болады.

***14 слайд.*** *Тұлғаны әлеуметтендіруге негізделген ұстанымын мына жағдайларда ескеру ерекше маңызды:*

- әлеуметтік – педагогикалық қызметті ұйымдастыру белгілі бір аяда іске асырылады;

- мекеменің қызметіне әлеуметтік-педагогикалық сараптама (әрбір мекемеде тәрбие оның әлеуметтік- педагогикалық саясатына сәйкес анықталады және іске асырылады);

- технологияны әлеуметтік-педагогикалық сараптауда, оның мекеменің талаптарына сәйкестігі;

- маманның қызметіне оның тиісті мекемедегі лауазымға тағайындалуы есебімен әлеуметтік-педагогикалық баға беруде; әлеуметтік-педагогикалық қызметін сараптауда.

Өскелең ұрпақты белгілі бір әлеуметтік-мәдени ортаға бағытты түрде дайындауға практикалық тәрбиелеу қызметі орта мәдениетінің ерекшелігін және оны өз тәрбиеленушілеріне беру перспективасын неғұрлым толық есепке алу үшін ұсынылған. Ол тәрбие қызметінің тиісті оқу мекемесінде қалыптасқан дәстүрлер мен тәжірибеге негізделген. Мысалы, ЖОО –ңмамандар даярлау ерекшеліктерін және Стратегиялық жоспарларын алуға болады

Орта адам өзін танытатын (бұл - тіршілік қарекеті, мақұлдау, күдіктену, қолдау ортасы немесе басқаша орта) орын ретінде қаралады; немесе кеңес беру жұмысын іске асыратын (орталықтағы арнайы жабдықталған бөлме, үй іші жағдайы, мектеп) орын. Орта факторлары арқылы әлеуметтік қоршаған ортамен басқару және адамның олар арқылы мақсатты түрде бағытталған жеке дамуды, әлеуметтенуді ынталандырудағы өзара әрекеті қажеттігі және мұның негізінде ортаға негізделген қағида жатқаны түсіндіріледі. Әрбір фактор әлеуметтік педагог ескеруге тиісті өзінің тәрбиелік ықпалына, тәрбиелік әлеуетіне тән, оны белгілі бір мазмұнмен толықтыра және бейтараптандыра алады, тіпті оған қарсы да тұра алады. Бұл ерекшелікті тәрбие қызметінде оны ынталандыру үшін ескеру маңызды.

Ұстанымның негізгі талаптары:

- әрбір тәрбиелік іс-шара үшін неғұрлым қолайлы (жеткіліксіз қолайлы, қолайсыз) орта болады және оны ықпал ету шараларын әзірлеу және іске асыруда ескеруді қажет етеді;

- әлеуметтік педагогқа ортаның ықпалын болжай білу және неғұрлым оң мүмкіндіктерді толық пайдалануға ұмтылу, онымен бір мезгілде жағымсыз ықпалдарды азайта немесе бейтараптандыра білу қажет;

- орта факторы кез-келген адамға, әсіресе өсіп келе жатқан әсершіл адамға ерекше қатты әсер ететіндіктен, оған кәсіби қызмет - орта факторы баланы тәрбиелеудің құралы рөлін жиі атқарады. Бұл баламен жұмыс істеуде орта ықпалының сипатын болжай білуді және оны әлеуметтік-педагогикалық жұмыс үдерісінде мақсатты түрде пайдалануды талап етеді.

**15 слайд.**  **Ортаны педагогикаландыру ұстанымы**.

Ортаны педагогикаландыру ұстанымын С.Т.Щацкий және оның ізбасарлары негіздеді. Ол әлеуметтік педагогтың баланы тәрбиелеу үдерісі іске асырылатын ортаның немесе тәрбиелеу ықпалынан кейін баланың түсетін ортасы факторларының мүмкіндіктерін зерттеп-білуінің қажеттігіне және осы білімін нақтылы жағдайда адамды мақсатты түрде тәрбиелеу жұмысына пайдалануына назар аударды. Әлеуметтік педагог – ортаның балаға қоғамдық сипатта әсер ететіндіктен, оған қоғамдық фактор ретінде қарайды.

Ол баланың осы социум талап еткен субмәдениетті сіңіруіне мүмкіндік туғызады. Сондықтан, осы ортаны түсіну, яғни көру, сезіну, болжамдау және керек нәрсені құру қажет. Педагог үшін оң мәнді әлеуметтік- педагогикалық бағытта неғұрлым елеулі рөл атқаратын нәрсе - мектептің жақсы ұйымдастырылған педагогикалық (тәрбиелеуші) ортасы.

**Ерекше маңызды фактор - отбасындағы ортаны педагогикаландыруда болып табылады.**

Сондықтан да, баланың неғұрлым қолайлы жағдайда дамуы және тәрбиеленуі үшін, оның өмір сүру ортасын басқару мен тәрбиелеу үдерісінде талап етілетін жағдайларды мақсатты түрде туындатуға бағытталған педагогикалық ортаның тәрбиелеуші қызметін зерттеу қажеттігі жатады. Оларға:

**16 слайд.** - орта белгілі бір субмәдениетті білдіреді, оны есепке алуды, сондай-ақ, нақтылы баланы тәрбиелеу үшін неғұрлым мақсатқа сәйкес мәдени ахуалды құра білуді (ықпал ете білуді) талап етеді;

- тәрбиелеу қызметінің мақсатын, технологиясын және орталық жағдайларын білу;

- тәрбиелік мақсатқа жетуге ұмтылдыратын жағдайларды (мәдени-тәрбиелеуші ортаны) бағытты түрде құру;

- тәрбиеленушіні өзін-өзі танытатын тәрбиелеуші ортаға қосудың көптеген түрлері мен әдістерін мақсатты түрде пайдалану;

- тәрбиелеудегі ортаның жағымсыз факторларын бейтараптандыру және жеңудің мүмкіндігін қарастыру;

- тәрбиеленушінің тәрбиелеуші ортада өзін-өзі танытуына түрткі болып, белсендіретін жағдайлар туғызу.

Бұл ұстанымның педагогикалық мәні – болашақ ұрпақтың аға ұрпақтың тәжірибесін міндетті түрде игеруі, яғни, әлеуметтік оқу мен тәрбиені өмір мен тәрбиенің бірлігінде ұйымдастыру жөніндегі ойға жетелейді. Педагогика халықтың «өмірдің өзі тәрбиелейді» деген ғасырлардан келе жатқан даналығына сүйене отырып, принципті түрде - баланың бүкіл өміріне тәрбие басшылық жасауға тиіс және бұл әлеуметтік тәрбиенің аса күрделі педагогикалық проблемаларын шешуге жол ашады.

Бұл қағида қоғамдық және жеке тұлғаның маңызды мақсаттарды жолға қоя отырып, табиғатқа және мәдениетке сәйкестілік үйлесімдеріне қол жеткізуді, өскелең ұрпақты қоғам үшін даярлауда әлеуметтік тәрбиені жалпыға ортақ пайдалы етуді көздейді.

**17 слайд.Әлеуметтік педагогиканың аксеологиялық негіздері** - әлеуметтік-педагогикалық болмысты танып-білу құндылықтары және оны қайта құру туралы ілім. Олар:

- әлеуметтік педагогика қызметінің басымдықтары, мұраттары, құндылықтары, мақсаттары, нормалары мен ережелерін білдіретін білімді, сондай-ақ, негізгі білімді қамтиды.

- әлеуметтік-педагогикалық білімнің иесі ретінде адамның бағытын анықтайды;

- тарихи, әлеуметтік-педагогикалық сипатта болады;

Басымдықтар мемлекет пен қоғамның әлеуметтік саясаттына, олардың өзара әрекетіне байланысты. Осы заманғы Ресейде басымдықтар мыналарды қамтиды:

- әлеуметтік әділдік;

- адамды, соның ішінде, баланы әлеуметтік қорғау;

- жеке тұлға дамуын әлеуметтік-педагогикалық сүйемелдеу;

- әлеуметтік-педагогикалық қызмет көрсетулер;

- адамның әлеуметтік дербестігі.

Әлеуметтік педагогиканың көптеген мұраттары ұлттық және діни дәстүрлермен, адамға, балаға, отбасына, отбасылық тәрбиеге, мектепке және басқа әлеуметтік-мәдени факторлармен анықталады.

Құндылықтар қоршаған әлемнің объектілері мен құбылыстарының адам үшін оңды немесе кері мәнді болуын, олардың адамның өмір сүру салаларына қатысушылығын айқындайды. Бұл – мәдениеттің басты элементтерінің бірі.

**18 слайд. Мәдени бағыт-** өзінің кең мағынасында бір ұрпақтың келесі ұрпаққа жолдаған өмір сүру тәсілі болғандықтан, осы жалғастықты, мұрагерлікті жүзеге асыратын салт-дәстүрлер жүйесі мәдениет өзегін қүрастырады.  Осы мәдени бағыттылық ұстанымы туралы Ф.А.Дистервег былай дейді: «адамды тәрбиелеуде оның туған жері немесе нақты тұратын жері, орны мен уақыты, яғни сол заманның бүкіл мәдениеті, әсіресе, оқушы үшін отаны болып табылатын елдің мәдени жағдайын назарға алу қажеттілігін» - атап көрсетті. Сондықтан, әр адам - өз уақытының, халқының және оның мәдениетінің өнімі. Демек, адам әлеуметтік болмыс ретінде өмір сүру үшін және өмір сүру ортасының оған сәйкес мәдениеттің нақтылы жағдайында өзін-өзі таныту үшін дамиды және қалыптасады. Адам - солардың өнімі. Мәдениетпен бірге ол ортаның өмір сүру ортасына тән менталитеті іске асады.

- баланы ең жас кезінен бастап ұлттық (халықтық) мәдениетпен қауыштыру;

- бүкіл тәрбиелік қызметті халық даналығының (тілінің, дәстүрі, әдеп-ғұрпының және т.б.) мүмкіндіктерін пайдалана отырып, халықтың тәрбиесінің өзгешеліктерімен толтыру;

- әлеуметтік тәрбиені халық әндерін, аңыздарын оқыта отырып, ана тілінен бастау. Басқа халықтардың мәдениеті мен тілдері ана тілі мен - тәрбиеде өткен заманның мәдени мұраларын, аймақтың мәдени, жетістіктері мен мүмкіндіктерін, әлем мәдениетінің жетістіктерін белсенді түрде пайдалану.

**Антропологиялық бағыт** (философияда) - кең мағынада адамның мәні және табиғаты туралы, тар мағынада батыс әсіресе неміс философиясында М. Шелер бастаған, соңынан Г. Плесснер, А. Гелен, Э. Кассирер дамытқан философиялық ілімдердің жиынтығы.

**Іс-әрекеттік бағыт** - әлемді және өз-өзін саналы түрде өзгертетін процесте адамның немесе топтың әлеммен жасайтын өзара әрекеті.

**Этникалық бағыт** - этнос пен оның өкілінің өзіндік сана-сезімінің негізі.

**19 слайд. Ғылыми – педагогикалық зерттеулер жүргізуде төмендегідей ұстанымдарды басшылыққа алу қажет:**

- әлеуметтік педагогикалық құбылыстардың шынайылылығы мен шарттасқандығын ескеру, себебі дүниедегінің бәрі өзінің ішкі объектив заңдары, қарама- қайшылықтары және себепті - салдарлы байланыстарына орай жасалады әрі дамиды;

- құбылыстарды даму барысында зерттеу;

- бір құбылысты екіншілерімен өзара қатынаста байланыстыра зерттеу;

- зерттеу үрдісінде қалаған ғылыми мәселенің шешімі бірін-бірі толықтырып отырушы көптеген әдістер кешенімен орындалатынын естен шығармау;

**20 слайд.** - зерттеу әдістері зерттелетін құбылыстың мән-мағынасына сай келуі;

- даму процесін сол дамудың қозғаушы күші және даму көзі саналатын оның қарама – қайшылықтарына негізделген өзіндік қозғалыс және өзіндік даму ретінде қарастыру;

- сынақталушыға білім-тәрбие үрдісіне зиян келтіретін, адамгершілік - инабаттылық талаптарына қайшы болатын эксперименттерді өткізбеу.

***21 слайд. Тұжырым :***

1. Біріншіден ***ғ***ылыми педагогикалық ұстанымдар – зерттеудің негізгі мәселесі мен стратегиясын анықтап, оны шешудің негізгі жолдарын көрсетеді;
2. екіншіден – барлық білім беру мәселелеріне талдау жасауға және мағынасын жүйелі орнатуға;
3. үшіншіден – жалпы нақты жобалауға мүмкіндіктер береді.